**Ultimul nebun**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ultimul nebun

Privesc atent o umbră pe alee

ciudată arătare, pot să spun,

sunt oare eu, sau tu, nu am idee

dar după tine dragă, sunt nebun.

Si lumea mea e-o simplă fantezie

iar tot ce am îți las prin testament,

dar dacă, n-am să mor în poezie

as vrea să-mi faci din vers, medicament.

Si-un elixir, cum am citit în basme

să fim mereu doar tineri și frumoși,

si-n lumea mea ascunsă în fantasme

ne-am rătăci pe-acolo curioși.

Când vom avea momente de tăcere

c-o dragoste fierbinte am să-ți spun,

că doar la tine am găsit plăcere

sunt prin iubire, ultimul nebun.

M Horlaci. 23/02/16